“นายกฯ” ถก “ศบค.” วงเล็ก คลายล็อก เฟส 6-ต่ออายุ พ.ร.ก.ฉุกเฉินหรือไม่?
“พล.อ.ประยุทธ์ จันทร์โอชา” นายกรัฐมนตรี ประชุม “ศบค.” วงเล็ก หารือคลายล็อก เฟส 6-ต่ออายุ พ.ร.ก.ฉุกเฉินหรือไม่ หลังจากที่จะสิ้นสุดในวันที่ 31 ก.ค.นี้
“พล.อ.ประยุทธ์ จันทร์โอชา” นายกรัฐมนตรี ประชุม “ศบค.” วงเล็ก หารือคลายล็อก เฟส 6-ต่ออายุ พ.ร.ก.ฉุกเฉินหรือไม่ หลังจากที่จะสิ้นสุดในวันที่ 31 ก.ค.นี้
20 ก.ค. 2563

รายงานข่าวจากทำเนียบรัฐบาล เปิดเผยว่า ช่วงเช้าวันนี้ (20 ก.ค.63) พล.อ.ประยุทธ์ จันทร์โอชา นายกรัฐมนตรีและ รมว.กลาโหม เป็นประธานการประชุม ศูนย์บริหารสถานการณ์โควิด-19 (ศบค.) วงเล็ก
โดยมี พล.อ.อนุพงษ์ เผ่าจินดา รมว.มหาดไทย, พล.อ.สมศักดิ์ รุ่งสิตา เลขาธิการสภาความมั่นคงแห่งชาติ (สมช.) ในฐานะประธานคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยังการแพร่ระบาดของโรคติดเชื้อไวรัสโคโรนา 2019, พล.อ.ณัฐพล นาคพาณิชย์ รองผู้บัญชาการทหารบก (รอง ผบ.ทบ.) ในฐานะรองประธานคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยังการแพร่ระบาดของโรคติดเชื้อไวรัสโคโรนา 2019 และ นพ.สุขุม กาญจพิมาย ปลัดกระทรวงสาธารณสุข เข้าร่วมประชุม
ทั้งนี้ พล.อ.ณัฐพล เปิดเผยว่า จะมีการหารือการคลายล็อกเฟส 6 ได้แก่ พิจารณาให้กลุ่มแรงงานต่างด้าว 3 สัญชาติ กลับเข้ามาทำงานในประเทศไทย,  การจัดงานแสดงสินค้า, การดำเนินกิจการกองถ่ายภาพยนตร์ และการเดินทางเข้าไทยของนักท่องเที่ยวบางกลุ่ม
ขณะที่ พล.อ.สมศักดิ์ เปิดเผยว่า วันนี้จะหารือเรื่องการต่ออายุ พ.ร.ก.ฉุกเฉินฯ ที่จะสิ้นสุดในวันที่ 31 ก.ค.นี้ด้วย